Leħen il-Kunsill Pastorali Parrokkjali ti Parroċċa Kristu Re - Paola Preservazzjoni ta' ġawhra storika A għall-Qalb il-Pawlisti Il-knisja ta' Santa'Ubaldeska l-ewwel knisja f'Raħal Ġdid Kitba ta' David Busuttil Fost il-wirt kulturali li nsibu ġewwa Raħal l Ġdid, hemm knisja magħrufa bħala dik ta' i Sant' Ubaldeska, knisja li teħodna lura għas-seklu 17. L-ewwel ġebla ta' dan it-tempju tqegħdet mill-Gran Mastru tal-Ordni ta' dak iż-żmien, il-G.M. Fra Antoine de Paule. Skont riċerka li saret mill-istoriku Achille Ferris, instab li l-pjanti ta' din il-knisja żgħira saru minn Vittorio Cassar, bil-ħsieb li titkabbar meta tibda tiżdied il-popolazzjoni ta' Raħal Ġdid. Din il-knisja ġiet iddedikata lill-qaddisa l- Sant' Ubaldeska, mwielda f'Calcinaia, raħal qrib f: il-Belt ta' Pisa, fuq xewqa tal-istess Gran Mastru ), li kien devot kbir tagħha. Din il-qaddisa kienet soru li kienet tħenn ħafna għall-fqar u kienet tieħu ħsieb lil bosta nies pellegrini li kienu jmorru fil-Belt Imqaddsa ta' Ġerusalemm, fejn hi $ kienet tgħix. Din il-qaddisa nsibuha mpittra fuq kwadru, maħdum minn Bartolomeo d'Aragona jifew: (1584-1641), li jinsab fl-istess Knisja. Fil-pittura hemm ukoll il-Granmastru De Paule għarkubtejh quddiemha. Interessanti wkoll li bosta nies jgħidu li l-Gran Mastru kien ippoża sabiex ikun jista' jiġi mpitter fuq dan il-kwadru. Fl-1900 inħadmet ukoll statwa tal-istess qaddisa mill-iskultur bravu Karlozzu Darmanin (1825-1909). Dan sar wara li bdiet tiġi ċċelebrata l-festa lejn din il-qaddisa. Il-Knisja ta' Sant' Ubaldeska titkabbar u ssir Parroċċa. Fis-sena 1883 inħasset il-ħtieġa li din il-knisja titkabbar minħabba li l-popolazzjoni Pawlista bdiet tiżdied. Fl-1900 tkabbret għall-ewwel darba perċ xorta baqa' jinħass il-bżonn li titkabbar iktar. Wara ħafna diskussjonijiet mal-Arċisqofu l-gvern ta' dak iż-żmien, il-Pawlisti ngħataw biċċa art oħra li tmiss mal-knisja sabiex din tkun tista' titkabbar. Żdiedu wkoll l-artali li ġew iddedikati lill-Madonna u lill-qaddisin meqjuma fil-Parroċċi tal-Kottonera minħabba li n-nies ta' dak iż-żmien kienu ġejjin minn dawk l-inħawi. Fis-sena 1905 l-Isqof Pace ħareġ digriet li fih ħabbar li l-Knisja ta' Sant' Ubaldeska kienet saret Viċi Parroċċa ta' Ħal Tarxien taħt it-titlu tal-Qalb Imqaddsa ta' Ġesti. Ħames snin wara, fl-1910 imbagħad saret Parroċċa bl-ewwel kappillan ikun Dun Salv Chircop. uumb- ikompli f'paġna 38 tie Festa Kristu Re- PAOLA 2017 EGĦĦ Ħa ġa Opeċjali ikompli minn paġna 37 żuni Preservazzjoni u tindif tal-knisja ta' Sant' Ubaldeska. Sfortunatament din il-ġawhra storika sfat fi stat ta' telqa wara li ma baqgħetx tintuża minħabba li nbniet il-knisja l-ġdida. Wara ħafna snin ma tintużax mill-komunità parrokkjali, f'Novembru tal-2016 grupp ta' voluntiera ħass il-bżonn li jinbeda proċess ta' tindif u ta' preservazzjoni f'din l-istess knisja. Flimkien mal-Kappillan attwali, l-W.RR. Kanonku Dun Marc Andrċ Camilleri, dan il-grupp ħa l-inizjattiva sabiex tiġi żbarazzata din il-knisja u terġa' tibda tintuża mill-komunità parrokkjali u wkoll għal funzjonijiet speċjali bħal tiġijiet. F'Diċembru tal-2016 bi qbil mal-Kappillan, l-istatwa tal-Ecce Homo, li hu maħsub li nħadmet fis-seklu 16 u li tinsab f'din il-Knisja, ittieħdet għar-restawr minħabba ħsarat kbar li kienet ġarrbet. Ix-xogħol ta' restawr sar mill-artist bravu Andrew Bugeja li ħadem qatiegħ sabiex din l-istatwa tkun lesta sar-Randan tal-2017. F'Jannar 2017 waqt li kien qed isir ix-xogħol ta' tindif nibtet l-inizjattiva li b'mod voluntarju jinżebgħu mill-ġdid il-ħitan ta' wara l-artal maġġur u wkoll tal-artali sekondarji. Il-voluntiera ħasbu li jkun xieraq li ż-żebgħa li tintuża, tkun water based u mhux dik magħrufa bħala taż-żejt. Dan sabiex ma ssirx ħsara permanenti fuq il-ġebla. Il-pass li kien imiss kien li jintgħażlu kuluri denji sabiex ikunu jistgħu jikkumplimentaw mal-bqija tal-knisja. B'hekk ġie avviċinat John Pace sabiex ikun jista' jagħti parir dwar liema kuluri għandhom jintgħażlu. F'Marzu 2017 beda xogħol ta' manutenzjoni fuq il-bieb il-kbir tal-Knisja. Dan il-bieb inżebagħ mill-ġdid wara li ġie xkatlat miż-żebgħa l-antika. F'April 2017 beda jinżebagħ il-ħajt ta' wara l-artal maġġur b'kuluri ġodda u diċenti. Mill-ewwel deher ċar li dan il-proġett kien bżonnjuż għaliex il-knisja bdiet terġa tieħu dehra friska. Il-kuluri li ntgħażlu kienu kuluri aktar ċari minflok il-kuluri skuri li kienu jdallmu l-knisja b'mod speċjali l-artal maġġur. Inħass ukoll il-bżonn li jerġa' jinżebagħ iz-zokklu kollhu tal-knisja. Iz-zokklu kien fi stat ħażin ħafna u kien jagħti dehra ta' telqa u ta' ħmieġ minħabba li beda jitqaxxar u jitlef il-kulur. Il-grupp avviċina mill-ġdid lil John Pace sabiex ikun jista' jiġi deċiż il-kulur taz-zokklu. Bi qbil mal-Kappillan u l-grupp kollu ġew deċizi l-kuluri u ġie maqbul ukoll li x-xogħol tal-irħamar taz-zokklu jsir minn Ravmond Galea. Permezz ta' dan ix-xogħol il-knisja kompliet tissebbaħ u tingħata dehra oħra. Proġetti oħrajn. Apparti x-xogħol ta' żebgħa u preservazzjoni fuq il-knisja, qed isiru bosta xogħolijiet oħrajn li huma bżonnjużi ħafna sabiex din il-knisja tibda tintuża mill-ġdid mill-komunità parrokkjali Pawlista. :-— Qedjinħadmu tvalji u trieħi ġodda kemm għall-artal maġġur kif ukoll għall-artali l-oħrajn. e Qedtinħademukoll struttura tal-injam sabiex fuqha jkun jista' jintrama l-kanupew tat-Tabernaklu fuq l-artal maġġur, magħrufa wkoll bħala nassa. .— Qed tiġi rranġata s-sistema tad-dawl fil-knisja. Dan għaliex id-dawl ma kienx imqassam sew kif ukoll kien hemm xi wires mikxufin u li kienu jkerrħu u li issa Leħen il- Kunsill Pastorali Parrokkjali Parroċċa Kristu Re - Paola jh m qegħdin jerġgħuu jiddaħlu fi trinek li huma diġa' eżistenti. Qegħdin jinbidlu wkoll flood lights antiki għal dawk LEDs, l e Il-voluntiera wkoll qegħdin jirrestawraw pulptu żgħir billi jgħaqqdu xi partijiet imkissra u jagħtu l-verniċ. Qed tiġi restawrata wkoll l-għamara għas-Sagristija. Din ser tieħu post l-għamara antika u mkissra li kien hemm fl-istess Sagristija. :- Proġettieħor li mistenni jsir fix-xhur tas-Sajf huwa t-tibjid tas-saqaf minn barra b'żebgħa li tagħlaq xi fili li nfetħu matul is-snin u li qed ikunu ta' detriment għas-saqaf minħabba l-ilma li jidħol fix-xhur Xitwin. Il-proċess sabiex din il-knisja tiġi restawrata mill-fondi tal-Unjoni Ewropeja jaf jieħu tul ta' żmien mhux ħażin u għalhekk nemmnu li permezz ta' dan ix-xogħol li qiegħed isir, qegħdin nevitaw li dan il-wirt storiku ta' pajjiżna jintilef daba għal dejjem. Dan il-proġett ta' preservar tal-Knisja ta' Sant' Ubaldeska ma setax ikun possibli mingħajr l-għajnuna tal-W.R. Kappillan, il-Kononku Dun Marc Andre li wara li ra l-istat vulnerabbli ta' din il-knisja, ppermetta li jsir xi xogħol ta' preservazzjoni. Nirringrazzjaw ukoll lil bosta individwi li b'mod volontarju u waqt il-ħin liberu tagħhom qegħdin jagħmlu ħafna xogħol bżonnjuż fis-skiet. Kif forsi tistgħu timmaġinaw dan il-proġett qiegħed jiswa lill-Parroċċa tagħna ħafna flus minħabba li l-materjal mhux b'xejn. Għalhekk minn hawn nitlob lilkom għeżież Pawlisti ġenerużi u li għandkom għal qalbkom il-patrimonju Pawlist sabiex tavviċinaw lill-Kappillan tagħna u toffru l-għajnuna finanzjarja tagħkom. Il-ftit tagħkom jgħin ħafna sabiex nibqgħu ngawdu din il-ġawhra storika li għandna f'Raħal Ġdid. Minn qalbi nawgura l-Festa t-Tajba lill-Pawlisti kollha fl-okkażjoni tal-festa titulari ta' Kristu Re u tal-50 Sena tal-Konsagrazzioni tal-knisia l-ġdida. allej SORU XOU'LL FIND IT ALL AND MORE AT BIBAS, Lia, HOMPESCH ROAD, FGURA. iigħa Festa Kristu Re- PAOLA 2017